RESOLUCIÓN do 15 de maio de 2018 pola que se conceden as axudas para o fortalecemento dos centros de xeración do coñecemento aliñadas cos retos estratéxicos e prioridades identificadas na Estratexia RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, convocadas pola Resolución do 31 de decembro de 2017 (código de procedemento IN607E).
Axencia Galega de Innovación — III. Outras disposicións — 25/05/2018

A Resolución do 31 de decembro de 2017 (Diario Oficial de Galicia núm. 24, do 2 de febreiro de 2018) estableceu as bases reguladoras para a concesión, en réxime de concorrencia competitiva, das axudas para o fortalecemento dos centros de xeración do coñecemento aliñadas cos retos estratéxicos e prioridades identificadas na Estratexia RIS3 de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 e procedeu á súa convocatoria para o ano 2018.
Os artigos 2, 3 e 4 desta resolución de convocatoria establecen, respectivamente, os requisitos que deben cumprir as entidades beneficiarias, cales son as actividades subvencionables e os requisitos das infraestruturas apoiadas para poder optar as axudas.
Unha vez revisada a documentación inicial dos expedientes xunto coa documentación presentada tras os requirimentos oportunos, o órgano instrutor remitiu as solicitudes ao Servizo de Xestión da Innovación para a súa avaliación segundo os criterios de valoración establecidos no artigo 18 das bases reguladoras.
A comisión de selección prevista no artigo 17 das bases reguladoras, reuniuse o 27 de abril de 2018 e elaborou unha relación de proxectos por orde decrecente de puntuación, e unha proposta de concesión de axudas aos proxectos.
O crédito dispoñible alcanza para financiar todos os proxectos que acadaron a puntuación mínima de 60 puntos, que exixe o artigo 18 das bases reguladoras.
Unha vez realizada a instrución do procedemento e á vista da proposta de resolución e o informe emitido pola comisión de selección, a directora da Axencia Galega de Innovación, como órgano competente segundo o disposto no artigo 16 das bases reguladoras.
De acordo con isto,
Conceder as axudas, respectando a intensidade máxima prevista no artigo 8 das bases reguladoras, a todas as entidades seleccionadas que figuran no anexo I desta resolución, por orde decrecente de puntuación.
Todas as axudas concedidas imputaranse á partida orzamentaria 09.A3.561A.781.0, na cal existe crédito adecuado e suficiente nos orzamentos da Comunidade Autónoma de Galicia para o ano 2018.
Estas axudas están cofinanciadas no marco do programa operativo Feder Galicia 2014-2020 dentro dos seguintes parámetros: eixe 1 Potenciar a investigación, o desenvolvemento tecnolóxico e a innovación; prioridade de investimento 1.1 A mellora das infraestruturas de investigación e innovación (I+i) e das capacidades para desenvolver a excelencia en materia de I+i, e o fomento dos centros de competencias, en especial os de interese europeo; obxectivo específico 1.1.2. Fortalecemento das institucións de I+D e creación, consolidación e mellora das infraestruturas científicas e tecnolóxicas, e actuación 1.1.2.1. Fortalecemento de centros de xeración de coñecemento.
O pagamento destas axudas realizarase conforme o establecido no artigo 26 da resolución de convocatoria.
Para a xustificación da subvención deberá presentarse a documentación indicada no artigo 25 da convocatoria nos prazos establecidos no punto 2 do citado artigo.
Contra esta resolución, que non esgota a vía administrativa, os interesados poderán interpoñer recurso de alzada perante o presidente da Axencia Galega de Innovación no prazo dun mes, que comezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 15 de maio de 2018